google/wiki40b huggingface dataset:
Nattravner

Utbredelse

Natthaukene er endemiske for Amerika, men typiske nattravner har generelt en kosmopolitisk utbredelse, med unntak for polområdene.

Beskrivelse

Nattravner er stort sett nattaktive fugler som livnærer seg av større, flyvende insekter som fanges i flukt. Artene har som regel usedvanlig god kamuflasje i sitt habitat. Fjærdrakten mimerer typisk bergarter, løv og bark. Særtrekk er store munner og korte nebb. De fleste artene har dessuten korte lemmer og små føtter med tre tær som vender framover. Baktåen er svært kort og den midtre framtåen lang i forhold til de to andre. Mellom framtærne vokser det en hinne fram mot første ledd på hver tå. Vingene er lange og spisse, mens stjerten, som består av 10 halefjær, er avrundet. Typiske nattravner skiller seg fra natthaukene gjennom å ha et noe lengre nebb og en mykere fjærdrakt.
Olynthus

Utbredelse

Disse artene lever i Mellom- og Sør-Amerika.
Mae Chan

Mae Chan er provinshovedstaden i provinsen Chiang Rai i det nordlige Thailand. Befolkningen anslås (2005) til 37 700.
Tormod Cappelen Endresen

Virke

Endresen er utdannet jurist (cand.jur.) fra Universitetet i Oslo.
Endresen har tjenestegjort ved Norges FN-delegasjon i New York og senere som avdelingsdirektør i Utenriksdepartementet. Han har vært dommerfullmektig og siden advokat i advokatfirmaet Wiersholm i Oslo fra 2001 til 2003. Han har vært styremedlem i Asia  and Europe Foundation og varamedlem i Extractive Industries Transparency Initiative (EITI).
Fra 2008 til 2012 etablerte og ledet Endresen Norges generalkonsulat i Guangzhou i Kina.
Endresen ble utnevnt til Norges ambassadør til Singapore i 2012. Endresen har arbeidet for å fremme norske interesser i Singapore innenfor områder som spenner fra elektrisk transport til maritim næringsutvikling.

Utmerkelser og ordener

I 2013 ble Endresen utnevnt til kommandør av den Kongelige norske fortjenstorden. I 2015 utnevnte  Næringslivets hovedorganisasjon (NHO) Endresen til "Årets ambassadør" for sitt arbeid for å fremme norske interesser.
Áed Sláine mac Diarmato

Áed Sláine mac Diarmato (død 604) var  ifølge irske annaler og kongerekker overkonge av Irland.
Sherri Tenpenny

Sherri J. Tenpenny er en amerikansk osteopatisk lege og antivaksine-aktivist. Hun sitter i styret for International Medical Council on Vaccination, en amerikansk aktivist-organisasjon som stiller seg kritisk til vaksiner.
Tenpenny mener at vaksiner forårsaker autisme, astma, ADHD og autoimmune sykdommer. I tillegg har hun hevdet at krybbedød skyldes vaksiner, at HPV-vaksinen er designet for å ta livet av kvinner og at de dødelige influensaepidemiene på 1900-tallet ble utløst av vaksinasjon . Alt dette er stikk i strid med vitenskapelig konsensus som tilsier at det ikke finnes noen slike sammenhenger overhodet. Hun har utgitt fire bøker om vaksiner, alle basert på diskreditert forskning eller pseudovitenskap. Hun har ingen vitenskapelige forskningsartikler om vaksiner publisert i anerkjente medisinske tidsskrifter.
I tillegg til sine bøker selger Tenpenny også DVD-er og kosttilskudd på sitt nettsted. Hun anbefaler også kosttilskudd som alternativ til vaksiner, deriblant kolloidalt sølv.
I mars 2015 hadde hun planlagt en foredragsturné i Australia, men denne ble kansellert etter sterke protester mot hennes konspirasjonsteorier om vaksiner.
Også blant norske vaksinemotstandere benyttes Tenpenny hyppig som referanse, blant annet på det ytterliggående nettstedet Nyhetsspeilet. Redaktør Dag Viljen Poleszynski i tidsskriftet Mat & Helse har referert til Tenpenny i sin gjengivelse av konspirasjonsteorier om vaksiner. En av de vaksinekritiske bøkene hennes benyttes også som lærebok ved Tunsberg Medisinske Skole som utdanner alternative behandlere i Norge.
Capul

Capul er en filippinisk bykommune i provinsen Northern Samar. Den ligger på øya Capul vest for øya Samar. Folkemengden er på 10 619 innbyggere.

Navn

Byens og øyas navn er avledet fra Acapulco, etter havnebyen på den meksikanske stillehavskysten. Før spanjolene gav dette navnet, het den Abak.

Historie

På Capul bygde de spanske koloniherrer på 1700-tallet festningen Fuerza de Capul; den tjente til kontroll med skipsfarten gjennom San Bernardino Strait, det viktige og navigasjonsmessig krevende stredet mellom Luzon og Samar på den viktige leden for galleontrafikken mellom Manila og over Stillehavet til Acapulco i Ny-Spania (Mexico), og dessuten som varsling av moro-pirater som måtte nærmet seg øya. Farvannene gjennom 
Capul var hovedstad for Samar fra 1848 til 1852.

Språk

Språket på øya er et ganske annet enn de som tales i området. På Capul benytter man språket inabaknon. Inabaknon er av språkgruppen sama-bajaw og er beslektet med sama-bajawspråkene på Mindanao, men ikke med visayaspråkene. Det lave antall som taler språket tilsier at det er et truet språk.

Baranggays

Capul har de følgende baranggays: Aguin, Jubang, Landusan, Oson, Poblacion Barangay 1, Poblacion Barangay 2, Poblacion Barangay 3, Poblacion Barangay 4, Poblacion Barangay 5, Sagaosawan, San Luis, Sawang.
Vipers Kristiansand

NM, Sluttspill og E-cup

NM
Laget spilte seg til semifinale i NM 2003/2004, men måtte se seg slått av Nordstrand. Sesongen 2010/2011 kom de til finale i Oslo Spektrum. Der tapte de for Larvik Håndballklubb. Men det var første gang kvinnelag fra Sørlandet kom til NM i håndball.
Europacup
Laget har vært kvalifisert for europacup 4 ganger, men har bare deltatt 2 ganger. De debuterte i E-cup 2003/2004 og kom da til semifinale, som de tapte mot ungarske Györ. I kvartfinalen slo de Besançon.
Sluttspill
Sesongen 2008/09 endte Vipers på syvendeplass i Postenligaen. Men dette kvalifiserte til en plass i sluttspillet. Og her ble Tertnes Idrettslag, som tok bronse i ligaen, slått ut i kvartfinalen. Dermed finalehelg i Skien, hvor Storhamar Idrettslag ventet i semifinalen. Vipers vant kampen, og dagen etter spilte de finalekamp mot Larvik Håndballklubb. LHK vant.
Vipers vant sluttspillet i 2017/2018
Kasematt

Kasematt (fra italiensk, casamatta: casa – hus, matta – murt hvelving) er et underjordisk dekningsrom til beskyttelse av soldater, ammunisjon og forsyninger. Disse lå gjerne under kanonstillinger og var en del av artilleriets infrastruktur. Vanligvis er en kasematt nedgravd eller sprengt inn i fjell, men kan også være pansrede rom, for eksempel ombord i fartøyer.
Kan også defineres som «skuddsikkert rom på festning» iht Norsk ordbok.
Det er kasematter, eller rester av disse, ved de fleste norske nasjonale festningsanlegg. Sommeren 2006 ble en intakt gammel kasematt oppdaget ved Kongsvinger festning.
Ved Møvik fort «Batterie Vara» står det en enorm betong-kasematt i friluft, hvor det skulle vært plassert en 38 cm kanon. Denne kom imidlertid aldri fram da fartøyet som fraktet den sank i Kattegat under andre verdenskrig.
Valentin (pave)

Valentin (født i Roma, død 16. september 827) var pave for en kort tid i 827.
Han kom fra Roma og vokste formodentlig opp i Via-Lata-distriktet. I Liber Pontificalis fortelles det hva for en from og integrert person  Valentin var, og at dette var grunnen til at pave Paschalis I utnevnte ham som ung prest til erkediakon for det romerske diakonat. Denne innflytelsesrike stilling beholdt han også under pave Eugenius II. Etter dennes død den 27. sugust 827 ble Valentin valgt til pave, formodentlig på den påfølgende søndag. Intet er kjent fra hans embedstid, som var meget kort, ikke en gang hvor lang den egentlig var. Man antar at den var på rundt en eller to måneder.
Danielle Panabaker

Personlig liv

Danielle Panabaker ble født i Augusta i Georgia. Foreldrene heter Donna og Harold. Søsteren Kay Panabaker er også skuespiller. Hun flyttet til Los Angeles i tenårene for å bli skuespiller på heltid, og hun gikk på University of California, Los Angeles, hvor hun gikk ut med bachelorgrad i kunst i 2007.

Karriere

Danielle Panabaker startet sin karriere med diverse gjesteroller i TV-serier, som Malcolm i midten, CSI: Crime Scene Investigation, Law & Order: Special Victims Unit og Summerland, samt flere fjernsynsfilmer. Sitt gjennombrudd fikk hun i 2005, da hun spilte Layla Williams, en av hovedrollene i fantasy/superheltfilmen Sky High. Hun var også med i komedien Dine, mine og våre med Dennis Quaid og Rene Russo samme år.
Deretter spilte hun Jane Brooks, datteren til Earl Brooks (Kevin Costner) i thrilleren Mr. Brooks (2007), en film som fikk gode kritikker. Hun var også en sentral del av TV-serien Shark, som gikk over to sesonger fra 2006 til 2008 og som ble sendt på TV3. Hun fikk så en av hovedrollene i Fredag den 13de (2009), en ny skrekkfilm i Fredag den 13de-rekken, som har vart siden 1980-tallet.
Panabaker har også hatt flere gjesteroller i kjente TV-serier som Grey's Anatomy, Medium og Family Guy. I 2012 var hun med i en annen skrekkfilm, Piranha 3DD, som imidlertid ble en stor flopp, både blant kritikerne og økonomisk sett.
Sibapipunga

Utseende

En middelsstor, avlang, lyst rødbrun trebukk med hvite flekker. Antennene er tynne og noe lengre enn kroppen. Pronotum er sylindrisk uten tenner på sidene, dekkvingene har litt utstående "skuldre" og er litt avsmalnende bak disse.

Utbredelse

Arten er kjent fra Costa Rica, Colombia og det vestlige Ecuador.
Parlamentsvalget i Zimbabwe 2008

Parlamentsvalget i Zimbabwe 2008 var et valg til de to kamrene i Zimbabwes parlament – underhuset (House of Assembly) og senatet – som ble gjennomført 29. mars 2008. Det ble holdt presidentvalg samme dag (se presidentvalget i Zimbabwe 2008).
Regjeringspartiet Zimbabwe African National Union – Patriotic Front (ZANU-PF) mistet ved parlamentsvalget flertallet i parlamentet for første gang siden Zimbabwe ble uavhengig i 1980, mens de to fraksjonene i Movement for Democratic Change (MDC) vant flertallet. En måned etter valget slo de to MDC-fraksjonene seg sammen til en felles fraksjon.
Fordi tre kandidater døde under valgkampen ble valget i deres valgkretser utsatt.
Nyctonympha

Utseende

Nokså små, slanke, brune trebukker. Antennene er omtrent så lange som kroppen. Dekkvingene er lange og parallellsidige, og ender i en spiss.

Utbredelse

Bortsett fra én art som går nord til Panama er alle utbredt i Sør-Amerika.
Liberal-Demokratische Partei Deutschlands

Liberal-Demokratische Partei Deutschlands (LDP eller LDPD) var et såkalt blokkparti i DDR. Partiet kalte seg et liberalt parti, men var en del av maktstrukturen og hadde ikke mulighet til å føre noen annen politikk enn det statsbærende kommunistpartiet, Sozialistische Einheitspartei Deutschlands (SED). LDPD hadde representanter i Folkekammeret og partimedlemmer satt i regjeringen i DDR, men det var SED som kontrollerte hvem som fikk hvilke posisjoner. Formelt inngikk partiet i «den demokratiske blokken», dvs. en allianse av partier og organisasjoner som ble kontrollert av SED. Partiet deltok i «valg» gjennom denne alliansen, men valgene i DDR var ikke egentlig demokratiske.
Temporary International Presence in Hebron

Temporary International Presence in Hebron forkortet TIPH var en organisasjon med sivile observatører som overvåket situasjonen i byen Hebron på den israelskokkuperte Vestbredden. TIPHs mandat ble ensidig avsluttet av Israel i januar 2019.

Bakgrunn

Bakgrunnen for opprettelsen av TIPH var massakren i Hebron i 1994. Observatørstyrken var ment å kun være en kortere tid i Hebron, men den er fremdeles utplassert der og frem til 2013 hadde Norge betalt over 400 millioner for å drive den. Observatørstyrkens mandat ble i 2019 ikke forlenget av Israel og styrken forlot Hebron 31. januar 2019.
William Brereton

William Brereton (født ca. 1487, henrettet 17. mai 1536) kom fra landeierfamilie i Cheshire og ble en offiser ved kong Henrik VIII av Englands geheimeråd. Han ble trukket inn i anklagene mot kongens hustru Anne Boleyn, anklaget for forræderi og henrettet sammen med dronningen og fire andre. Historikerne mener at han sammen med de andre var høyst sannsynlig uskyldige.

Bakgrunn

Willam Brereton var den sjette sønnen til Sir Randle Brereton av Ipstones, Shocklach og Malpas, kommandør av ridderorden av Chester, og ridder for kong Henrik VIII av England. Hans mor var Eleanor Dutton.

Karriere

Sammen med tre av sine brødre gikk William i kongens tjeneste og rundt 1521 var han offiser (groom) ved kongens råd og fra 1524 offiser ved kongens geheimeråd.
I 1529 giftet Brereton seg med en enke, Elizabeth Savage, datter av Charles Somerset, 1. jarl av Worcester, og tremenning av kong Henrik VIII. Lady Savages første ektemann var barnebarn av John Savage som hadde vært kommandør for en Lancaster-tropp i slaget ved Bosworth Field i 1485. Da den første ektemannen hadde falt i gjeld og ble i tillegg holdt fengslet i Tower of London for mord ble alle hans eiendommer lagt inn under kronen, og Brereton, som kongens representant i Cheshire, hadde ansvaret for å se etter eiendommene.
Da Savage døde kunne han gifte seg med hans enke og etablerte seg således i en familierelasjon med kongen, og sikret seg en posisjon som en kongelig tjener.
Som belønning for sitt arbeid for kongen mottok Brereton mange gaver i Cheshire og i grensetraktene mot Wales. Disse brakte ham til slutt en inntekt på mer enn 10 000 britiske pund årlig. Derimot utøvet hans sin makt hensynsløst og han fikk henrettet Sir John Eyton for å ha tilskyndet å drepe en av hans egne menn som hadde vært involvert i kvegtyveri.
Kongens førsteminister, Thomas Cromwell, var hjernen bak konspirasjonen mot dronningen. Påstanden mot Brereton var at Anne Boleyn hadde et innledet et forhold til ham den 16. november 1533 og igjen den 27. november. I virkeligheten hadde dronning født sitt barn Elizabeth den 7. september og fødselen holdt Anne i avsondring i lang tid. De øvrige anklagene om utukt ved Hampton Court kunne heller ikke ha skjedd da hoffet var ved Greenwich på den gjeldende tiden. Historikeren Eric Ives har argumentert for at Cromwell rett og slett plasserte William Breretons navn blant de øvrige som ble anklaget for å få en avslutning på de vanskelighetene som Brereton hadde skaffet ham i grensetraktene mot Wales og således kunne omorganisere og sentralisere den lokale styringen i dette området.
Breretons siste ord da han møtte bøddelens øks: «Årsaken for at jeg skal dø, ikke døm. Men om du dømmer, døm for det beste!» Dette har blitt tolket som en forsiktig erklæring om sin uskyld for å unngå den langt mer barbariske straffen om Hengning, trekking og kvartering.
Phobos (måne)

Oppbygning og terreng

Phobos er avlang, 27 km × 22 km × 18 km. Den har for liten masse til å sige sammen og bli rund under egen tyngdekraft. Gravitasjonen er bare på rundt en tusendel av gravitasjonen på Jorda. Månen har heller ingen atmosfære på grunn av den lave gravitasjonen. Den er et av legemene i solsystemet som reflekterer minst lys, med en albedo på bare 0,071.
Det elektromagnetisk spekteret plasserer den sammen med D-type-asteroider. Overflatet ser ut til å i hovedsak være karbonholdig kondritt. Tettheten til Phobos er for lav til at den kan være av stein tvers gjennom, og den er sannsynligvis ganske porøs. En del undersøkelser tyder på at Phobos kan bestå av blant annet store mengder vannis, men det elektromagnetiske spekteret fra overflaten viser ingen tegn på is eller fuktighet. Det kan imidlertid være at Phobos har islag ynder det ytre regolittlaget.
Overflaten på Phobos har mange flere kratere enn Deimos, og et av kraterne nær månens ekvator har en sentral forhøyning, på tross av Deimos' beskjedne størelse. Krateret har navnet «Stickney» etter kona til oppdageren. Krateret er 9 km i diameter, og tar opp en betydelig del av månens overflate. Som med Saturns måne Mimas må dette nedslaget ha vært så stort at det nesten brøt opp hele månen.
En rekke lange, rette grøfter eller riller strekker seg over store deler av Phobos' ellers ugjevne overflate. Disse er stort sett grunnere enn 30 m dype og 200 m brede, men kan være opp til 20 km lange. Disse grøftene ble i utgangspunktet tolket som å være sprekker i overflaten etter nedslaget som dannet «Strikney». Analyser fra Mars Express-ferden har vist at grøftene ikke stråler ut fra krateret, men alle sammen peker mot den delen av månen som peker framover i banen (dette punktet ligger ikke så langt fra «Strikney»). Den ledende teorien for disse grøftene er at de er dannet av materiale som har blitt slynget ut i verdensrommet etter store meteorittnedslag på Mars. Om dette er riktig er grøftene kraterkjeder, og alle blir grunnere og forsvinner mot bakkanten av månen. Grøftene har forskjellig grad av sammensiging og dekke av regolitt, og kan deles inn i 12 eller fler familier etter alder. De reprsenterer sannsynligvis 12 distinkte nedslag på Mars.
Tongchang

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 16 ri (landsby).
Parozodes

Utseende

Middelsstore, avlange, svarte trebukker, hodet og antennenes indre ledd kan være rødlige. Antennene er tynne og litt lengre enn kroppen. Pronotum er tønneformet uten tenner på sidene, innsnevret ved roten. Dekkvingene er parallellsidige, rundede i spissen, gjerne med en hvit skråstripe, beina middels lange, baklårene klubbeformede.

Utbredelse

Slekten er utbredt i det sørlige og østlige Brasil.
Ryoko Takara

Landslaget

Ryoko Takara spilte 3 landskamper for Japans kvinnelandslag.
Sitronbuksespurv

Underarter og utbredelse

Det er beskrevet ingen underarter av sitronbuksespurv: Arten er endemisk til det vestlige og sentrale Panama.
She's a Machine

«She's a Machine» er en amerikansk up tempo-sang, skrevet av Fred Wise og Ben Weisman.
Presley spilte den inn 29. september 1966 i Paramount Scoring Stage i Hollywood med Joseph Lilley som produsent. Den ble innspilt med tanke på filmen Easy Come, Easy Go, men ble ikke tatt med. I stedet ble den inkludert på LP-albumet Elvis Sings Flaming Star i 1968.
Lizard Point

Lizard Point i Cornwall er den sørligste del av halvøya Lizard. Det er det sørligste punktet på øya Storbritannia, og med unntak av deler av Scillyøyene det sørligste punktet i England. Den lille landsbyen Landewednack ligger en kilometer fra Lizard Point mens Helston ligger 18 kilometer mot nord.
Lizard Point er for mange skip startpunktet for kryssing av Atlanterhavet og er historisk kjent som et farlig område for sjøfarten. Det er etablert et fyrtårn på Lizard Point, og Royal National Lifeboat Institution (RNLI) driver en redningsbåtstasjon tre kilometer lenger nordøst. Ved stasjonen er det en kabelbane for å transportere redningsmannskaper mellom båthuset og parkeringsplassen på toppen av klippene.
Den største redningsaksjonen i RNLIs historie foregikk 17. mars 1907 da linjeskipet DS «Suevic» grunnstøtte på Maenheere-revet nær Lizard Point. I sterk storm og tett tåke reddet frivillige mannskaper fra RNLI alle de 456 passasjerene. Mannskapene rodde ut gjentatte ganger til skipet i en manøver som varte i 16 timer.
Joachim August Zarnack

Liv og virke

Etter teologistudium i Halle ble Zarnack protestantisk predikant og lærer ved den høyere pikeskole i Beeskow. I 1815 ble Zarnack innsatt som oppdragelsesdirektør ved Grosses Waisenhaus i Potsdam (tidligere «Königlich Potsdamsches Großen Militär-Waisenhaus und sein Mädchenhaus zu Schloss Pretzsch»). I 1822 ble han forviklet i en skandele og suspendert for en tid.
Zarnack skrev 1819/20 den tragiske kjærlighetsvisen O Tannenbaum med inspirasjon fra den schlesiske folkesangen Ach Tannenbaum fra 1500-tallet; flrste vers av Zarnacks sang ble i 1824 benyttet av Ernst Anschütz som første vers til julesangen O Tannenbaum.
Vladimir oblast

Geografi

Vladimir oblast grenser til Moskva oblast (V), Jaroslavl oblast (NV), Ivanovo oblast (N), Rjazan oblast (S), og Nizjnij Novgorod oblast (Ø).
Lazare Carnot

Biografi

Carnot var først bestemt for prestestanden, men studerte i stedet matematikk. Han var først ingeniørsoffiser og ble i 1791 medlem av den lovgivende forsamling, og i 1792 av konventet, der han gjorde seg bemerket som venstresidens mest sakkyndige medlem på det militære området. I 1793-95 var han medlem av Comité de salut public (Velfredskomiteen). Overbevist om nødvendigheten av en kraftig politikk innad, fulgte han lenge samme politiske kurs som Robespierre og tok aktiv del i Dantons fall, selv om han senere prøvde å fornekte sin del av skrekkveldet. Carnot hadde i velferdskomiteen mest med militære anliggende å gjøre, og revolusjonsarméens fremganger har delvis Carnot æren for. Han var imidlertid kjølig stemt mot Robespierres religiøse planer, og distanserte seg mer og mer fra ham og stod i konflikt med ham ved hans fall.  
Han forlot kort etter velferdskomiteen, og forsøkte å innta en formidlende stilling mellom thermidormennenes høyre- og venstrefraksjoner og var, om enn ikke offisielt, en av de ledende for det nye regimets militære politikk. 
Et forsøk på å få Carnot anklaget for delaktighet i skrekkveldet slo feil, og da den nye regjeringsformen trådte i kraft, ble Carnot leder av Direktoriet. I 1797 gjorde Carnot seg særskilt til talsmann for en moderat innenrikspolitikk og ble av den grunn mistenkeliggjort av sina kolleger for rojalisme. Han ble sammen med Barthélemy utelukket fra direktoriet samme år ved statskuppet 18. fructidor og flyktet fra landet. 
Etter at Napoleon Bonaparte hadde grepet makten, ble Carnot hjemkalt, og i 1800 ble han krigsminister i en kort tid. I 1802 ble han medlem av tribunatet. Som den eneste av alle dets medlemmer stemte han mot det dekretet som opprettet livstidkonsulatet og keiserdømmet, og han var leder for venstreopposisjonen mot Bonaparte. Først etter at ulykkene for Frankrike begynte å hope seg opp i 1814 stilte han seg til Napoleons disposisjon. I de hundre dagene var han igjen krigsminister. Etter bourbonenes andre restaurasjon ble han landsforvist som kongemorder.

Verker

Carnot publiserte også vitenskapelige tekster, deriblant Essai sur les machines en general (1784), Æuvres mathématiques (1796), Réflexions sur la métaphysique du calcul infinitésimal (1797, 4. opplag 1860), Géométrie de position (1803), De la défense des places fortes (1810; hovedverk), Mémoire sur la fortification primitive (1823). 
Også som dikter prøvde han seg, men med mindre hell.
Edington (Wiltshire)

Historie

I 878 sto slaget ved Ethandun utenfor landsbyen (eller nær Eddington, Somerset).
Det ligger rester av et kloster fra middelalderen, Eddington Priory der. Det ble grunnlagt av augustinerne, og har en kirke fra 1300-tallet. På 400-tallet måtte William Ayscough, biskop av Salisbury og skriftefar av kong Henrik VI, flykte fra Salisbury på grunn av opprør der. Han dro til Edington, hvor han gjemte seg i kirken. Han ble funnet, og 29. juni 1450 ble han dratt vekk fra alteret under messen, og myrdet på jordet utenfor.
Landsbyen arrangerer årlig en godt besøkt musikkfestival, Edington Music Festival.
Anton Ondruš

Landslaget

Han deltok i flere internasjonale turneringer for Tsjekkoslovakia. Han ble europamester i fotball i 1976.
Myra Sykkelgård

Myra Sykkelgård er en sykkelbane på Myra i Arendal like ved Myra skole.
Banen ble åpnet våren 2006, og er et resultat av samarbeid mellom Statens vegvesen, Aust-Agder fylkeskommune, Trygg Trafikk og Myra ungdoms og idrettslag. Hensikten med banen er å gi barn og elever ved skolene opplæring i trafikkregler og trafikksikkerhet under trygge omstendigheter. Målgruppen barn i grunnskolen, men er åpen for alle.
Anlegget er på 13000 kvadratmeter, hvorav trafikkdelen er omtrent 9000 kvadratmeter. De fleste elementene er i halv målestokk, og inneholder blant annet fotgjengerfelt, trafikklys, rundkjøring og enveiskjøring.
Baseball under Panamerikanske leker 2011

Baseball under Panamerikanske leker 2011. Baseball var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Åtte herrelag deltok i baseballturneringen som ble vunnet av Canada foran USA.
Leningradskaja-stasjonen

Leningradskaja-stasjonen var en sovjetisk stasjon i Antarktis på nordkysten av Victoria Land ved Oates Coast).HDRn ble åpnet den 25. februar 1971 av medlemmer av Den 15. sovjetiske antarktisekspedisjonen. Stasjonen ble lukket i 1991. Mens den var i drift ble det drevet  forskning på meteorologi, jordmagnetisme, oseanografi og glasiologi.
I februar 2006 annonserte lederen for Valerij Lukin, sjefen for det russisk antarktisekspedisjonen at det var planer om å åpne flere tidligere lukkede stasjoner, blant  annet denne.